

OGRES NOVADA PAŠVALDĪBA

Reģ.Nr.90000024455, Brīvības iela 33, Ogre, Ogres nov., LV-5001

tālrunis 65071160, e-pasts: ogredome@ogresnovads.lv, www.ogresnovads.lv

PAŠVALDĪBAS DOMES SĒDES PROTOKOLA IZRAKSTS

|  |  |  |
| --- | --- | --- |
| Ogrē, Brīvības ielā 33 |  **Nr.5 ­** | 2025.gada 24. aprīlī |

**19.**

**Par konceptuālu piekrišanu nodot zemes vienības ar kadastra apzīmējumu 74940040551 daļu Latvijas valstij Satiksmes ministrijas personā un zemes vienību daļu pārņemšanu Ogres novada pašvaldības īpašumā**

Ogres novada pašvaldībā (turpmāk – Pašvaldība) 2025. gada 12. martā saņemts valsts sabiedrības ar ierobežotu atbildību “Latvijas Valsts ceļi”, vienotais reģistrācijas numurs 40003344207, (turpmāk – LVC) 2025. gada 11. marta iesniegums Nr. 4.9/4719 “Par zemju piederības sakārtošanu autoceļu P5 un P80 rotācijas aplī”, reģistrēts Pašvaldībā 2025. gada 12. martā ar Nr. 2-4.1/1533 (turpmāk – Iesniegums).

Iesniegumā norādīts, ka LVC ir uzsākusi (reģistrēts Būvniecības informācijas sistēmas būvniecības lietā ar Nr. BIS–BL–774181–881, būvniecības stadija: projektēšanas nosacījumu izpilde) sekojošas būvniecības ieceres:

- Valsts reģionālā autoceļa P5 Ulbroka–Ogre posma 9,790–20,621 km un valsts reģionālā autoceļa P10 Inčukalns–Ropaži–Ikšķile posma 35,270–35,590 km atjaunošana;

- Gājēju-velosipēdu ceļš gar valsts reģionālo autoceļu P5 Ulbroka–Ogre posmā no 19,97 km līdz 23,05 km (no Ogres līdz Tīnūžiem).

Plānotie būvdarbi un esošais autoceļu P5 un P80 rotācijas aplis skar daļu no Pašvaldībai piederošās zemes vienības ar kadastra apzīmējumu 74940040551, savukārt, esošā autoceļa P5 un P80 rotācijas apļa ekspluatācijai nav nepieciešama Latvijas valstij Satiksmes ministrijas personā piederošās daļas no zemes vienības ar kadastra apzīmējumu 74940040461 un zemes vienības ar kadastra apzīmējumu 74940040474. Abas minēto zemes vienību daļas robežojas ar Pašvaldības zemes vienību ar kadastra apzīmējumu 74940040551.

Saskaņā ar Latvijas Republikas Satiksmes ministrijas doto pilnvarojumu valsts autoceļu tīkla pārvaldīšanai, lai īstenotu, ka esošais autoceļu P5 un P80 rotācijas aplis atrodas un būvdarbi notiek uz Latvijas valstij Satiksmes ministrijas personā piederošām zemēm, LVC, pamatojoties uz Zemes ierīcības likuma 5. panta 1. punktu, kur noteikts, ka zemes ierīcības projektu ierosina zemes īpašnieks vai vairāki īpašnieki attiecībā uz saviem īpašumiem vai būvju īpašnieki pēc saskaņošanas ar zemes īpašniekiem, ja būves atrodas uz svešas zemes un ir patstāvīgi īpašuma objekti, Iesniegumā lūdz atļaut izstrādāt zemes ierīcības projektu nekustamo īpašumu "Ceļš P5 – Viršukalns" "Pļavnieki 2A" un "Apinīši A" robežu pārkārtošanai un izsniegt nosacījumus zemes ierīcības projekta izstrādei, lai:

* no Pašvaldībai piederošā nekustamā īpašuma "Ceļš P5 – Viršukalns", Tīnūžu pag., Ogres nov., kadastra numurs 74940040745, sastāvā esošās zemes vienības ar kadastra apzīmējumu 74940040551, kopējā platība 0,06 ha, (turpmāk – Pašvaldības zemes vienība) atdalītu zemes vienību 0,01 ha platībā, kuru LVC lūdz nodot bez atlīdzības Latvijas valstij Satiksmes ministrijas personā īpašumā;
* no Latvijas valstij Satiksmes ministrijas personā piederošā nekustamā īpašuma "Pļavnieki 2A", Tīnūžu pag., Ogres nov., kadastra numurs 74940040461, sastāvā esošās zemes vienības ar kadastra apzīmējumu 74940040461, kopējā platība 0,0809 ha, atdalītu zemes vienību 0,029 ha platībā, kuru LVC lūdz pārņemt bez atlīdzības Pašvaldības īpašumā;
* no Latvijas valstij Satiksmes ministrijas personā piederošā īpašuma "Apinīši A", Tīnūžu pag., Ogres nov., kadastra numurs 74940040474, sastāvā esošās zemes vienības ar kadastra apzīmējumu 74940040474, kopējā platība 0,1100 ha, atdalītu zemes vienību 0,06 ha platībā, kuru LVC lūdz pārņemt bez atlīdzības Pašvaldības īpašumā.

Papildus Iesniegumam Pašvaldībā saņemta LVC 2025. gada 3. aprīļa vēstule Nr. 4.9/6227 “Par zemes vienības ar kadastra apzīmējumu 74940040551 sadales izmaksām”, reģistrēta Pašvaldībā 2025. gada 3. aprīlī ar Nr. 2-4.1/1986, kurā LVC apliecina, ka Pašvaldības zemes vienības sadales izmaksas tiks finansētas no valsts budžeta līdzekļiem.

Izskatot Iesniegumu Pašvaldības dome konstatēja:

1. Pašvaldības īpašuma tiesības uz nekustamo īpašumu ar nosaukumu “Ceļš P5 - Viršukalns”, Tīnūžu pag., Ogres nov., kadastra numurs 74940040745, kas sastāv no zemes vienības ar kadastra apzīmējumu 74940040551 ir nostiprinātas Zemgales rajona tiesas Tīnūžu pagasta zemesgrāmatas nodalījumā Nr. 100000519215;
2. saskaņā ar ierakstiem Valsts zemes dienesta Nekustamā īpašuma valsts kadastra informācijas sistēmas (turpmāk - Kadastra informācijas sistēma) datos Pašvaldības zemes vienības lietošanas mērķis – Zeme dzelzceļa infrastruktūras zemes nodalījuma joslā un ceļu zemes nodalījuma joslā (kods 1101) un noteiktais zemes lietošanas veids: zeme zem ceļiem - 0,06 ha platībā;
3. Pašvaldības zemes vienība atrodas starp Latvijas valstij Satiksmes ministrijas personā piederošo zemes vienību ar kadastra apzīmējumu 74940040461 un zemes vienību ar kadastra apzīmējumu 74940040474, kuru lietošanas mērķis saskaņā ar ierakstiem Kadastra informācijas sistēmas datos ir - Zeme dzelzceļa infrastruktūras zemes nodalījuma joslā un ceļu zemes nodalījuma joslā (kods 1101).
4. uz Pašvaldības zemes vienības atrodas Latvijas valstij Satiksmes ministrijas personā piederoša inženierbūves “Autoceļš P5 1.posms” ar kadastra apzīmējumu 74940090050003 (turpmāk – valsts inženierbūve) posms un Pašvaldības bilancē esošs ceļš “Ceļš P5 –Viršukalns grants segums”, kas nav reģistrēts Kadastra informācijas sistēmā kā inženierbūve.

Pašvaldību likuma 4. panta pirmās daļas 2. punkts nosaka pašvaldības autonomo funkciju - gādāt par pašvaldības administratīvās teritorijas labiekārtošanu un sanitāro tīrību (publiskai lietošanai paredzēto teritoriju apgaismošana un uzturēšana; parku, skvēru un zaļo zonu ierīkošana un uzturēšana; pretplūdu pasākumi; kapsētu un beigto dzīvnieku apbedīšanas vietu izveidošana un uzturēšana), kā arī noteikt teritoriju un būvju uzturēšanas prasības, ciktāl tas saistīts ar sabiedrības drošību, sanitārās tīrības uzturēšanu un pilsētvides ainavas saglabāšanu, savukārt 4. panta pirmās daļas 3. punkts nosaka pašvaldības autonomo funkciju gādāt par pašvaldības īpašumā esošo ceļu būvniecību, uzturēšanu un pārvaldību.

Ņemot vērā minēto, Pašvaldībai nav iebildumu par Pašvaldības zemes vienības daļas, aptuveni 0,01 ha platībā, kas tiks precizēta veicot zemes vienības kadastrālās uzmērīšanas darbus, nodošanu īpašumā Latvijas valstij Satiksmes ministrijas personā, jo neietekmēs Pašvaldības autonomo funkciju nodrošināšanu, savukārt nodrošinās valsts autoceļu tīkla racionālu un lietderīgu pārvaldīšanu īstenojot, ka esošā valsts inženierbūve atrodas un turpmākie būvdarbi notiek uz Latvijas valstij Satiksmes ministrijas personā piederošām zemes vienībām.

Ievērojot lietderības apsvērumus, Pašvaldības autonomo funkciju nodrošināšanai būtu nepieciešams pieņemt īpašumā Latvijas valstij Satiksmes ministrijas personā piederošās zemes vienības ar kadastra apzīmējumu 7494 004 0461 daļu 0,029 ha platībā (pēc kadastrālās uzmērīšanas platība var tikt precizēta) un zemes vienības ar kadastra apzīmējumu 7494 004 0474 daļu 0,06 ha platībā (pēc kadastrālās uzmērīšanas platība var tikt precizēta).

Publiskas personas mantas atsavināšanas likuma 42. panta pirmā daļa noteic, ka valsts nekustamo īpašumu var nodot bez atlīdzības atvasinātas publiskas personas īpašumā. Ministru kabinets lēmumā par valsts nekustamā īpašuma nodošanu bez atlīdzības atvasinātas publiskas personas īpašumā nosaka, kādu atvasinātas publiskas personas funkciju vai deleģētā pārvaldes uzdevuma veikšanai nekustamais īpašums tiek nodots.

Savukārt 42. panta otrā daļa noteic, ka Atvasinātas publiskas personas nekustamo īpašumu var nodot bez atlīdzības citas atvasinātas publiskas personas vai valsts īpašumā. Atvasinātas publiskas personas lēmējinstitūcija lēmumā par atvasinātas publiskas personas nekustamā īpašuma nodošanu bez atlīdzības nosaka, kādas valsts pārvaldes funkcijas, atvasinātas publiskas personas funkcijas vai deleģēta pārvaldes uzdevuma veikšanai nekustamais īpašums tiek nodots.

Pašvaldību likuma 10. panta pirmās daļas 16. punkts noteic, ka tikai dome var lemt par pašvaldības nekustamā īpašuma atsavināšanu un apgrūtināšanu, kā arī par nekustamā īpašuma iegūšanu.

Lai pieņemtu lēmumu par Pašvaldības zemes vienības daļas nodošanu bez atlīdzības valsts īpašumā un lūgtu valstij nodot Pašvaldībai minētās Latvijas valstij Satiksmes ministrijas personā piederošās zemes vienību daļas, sākotnēji nepieciešams izstrādāt zemes ierīcības projektu, lai veiktu zemes vienību sadali veicot kadastrālo uzmērīšanu un sagatavotu sadalītās zemes vienības nodošanu.

Ņemot vērā minēto un, pamatojoties uz Pašvaldību likuma 4. panta pirmās daļas 2., 3. punktu un 10. panta pirmās daļas 16. punktu, Publiskas personas mantas atsavināšanas likuma 42. panta pirmo un otro daļu, Zemes ierīcības likuma 5. panta 1. punktu,

**balsojot: ar 21 balsi "Par" (Andris Krauja, Artūrs Mangulis, Atvars Lakstīgala, Dace Māliņa, Dace Veiliņa, Daiga Brante, Dainis Širovs, Dzirkstīte Žindiga, Egils Helmanis, Gints Sīviņš, Ilmārs Zemnieks, Indulis Trapiņš, Jānis Iklāvs, Jānis Kaijaks, Jānis Siliņš, Kaspars Bramanis, Pāvels Kotāns, Rūdolfs Kudļa, Santa Ločmele, Toms Āboltiņš, Valentīns Špēlis), "Pret" – nav, "Atturas" – nav, "Nepiedalās" – nav,**

Ogres novada pašvaldības dome **NOLEMJ:**

1. **Konceptuāli piekrist** Ogres novada pašvaldībai piederošās zemes vienības ar kadastra apzīmējumu 74940040551 daļas, aptuveni 0,01 ha platībā (pēc kadastrālās uzmērīšanas platība var tikt precizēta), kas ietilpst nekustamā īpašuma “Ceļš P5 - Viršukalns”, Tīnūžu pag., Ogres nov., kadastra numurs 74940040745, sastāvā, nodošanai īpašumā bez atlīdzības Latvijas valstij Satiksmes ministrijas personā, lai nodrošinātu Latvijas valstij Satiksmes ministrijas personā piederošās inženierbūves “Autoceļš P5 1.posms” ar kadastra apzīmējumu 74940090050003 uzturēšanu.
2. **Konceptuāli piekrist** pārņemtOgres novada pašvaldības īpašumā bez atlīdzības Latvijas valstij Satiksmes ministrijas personā piederošā nekustamā īpašuma "Pļavnieki 2A", Tīnūžu pag., Ogres nov., kadastra numurs 74940040461, sastāvā esošās zemes vienības ar kadastra apzīmējumu 74940040461, daļu, aptuveni 0,029 ha platībā (pēc kadastrālās uzmērīšanas platība var tikt precizēta) un nekustamā īpašuma "Apinīši A", Tīnūžu pag., Ogres nov., kadastra numurs 74940040474, sastāvā esošās zemes vienības ar kadastra apzīmējumu 74940040474, daļu, aptuveni 0,06 ha platībā (pēc kadastrālās uzmērīšanas platība var tikt precizēta), tā nodrošinot Pašvaldību likuma 4. panta pirmās daļas 2. punktā un 3.punktā noteiktās autonomās funkcijas izpildi, un Ogres novada pašvaldībai piederošā ceļa “Ceļš P5 - Viršukalns”, Tīnūžu pag., Ogres nov., uzturēšanu.
3. **Atļaut** valsts sabiedrībai ar ierobežotu atbildību “Latvijas Valsts ceļi”, vienotais reģistrācijas numurs 40003344207, izstrādāt zemes ierīcības projektu nekustamo īpašumu "Ceļš P5 – Viršukalns", kadastra numurs 74940040745, "Pļavnieki 2A", kadastra numurs 74940040461, un "Apinīši A", kadastra numurs 74940040474, robežu pārkārtošanai.
4. **Kontroli** par lēmuma izpildi uzdot Ogres novada pašvaldības izpilddirektoram.

(Sēdes vadītāja,

domes priekšsēdētāja E. Helmaņa paraksts)